|  |  |  |  |
| --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** **ΔΙΟΙΚΗΣΗ**6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣΠΕΛΟΠΟΝΝΗΣΟΥ, ΙΟΝΙΩΝ ΝΗΣΩΝ,ΗΠΕΙΡΟΥ & ΔΥΤΙΚΗΣ ΕΛΛΑΔΑΣ |  | **ΠΡΟΣ****ΥΠΟΨΗΦΙΟΥΣ ΕΙΔΙΚΕΥΟΜΕΝΟΥΣ ΝΟΣΗΛΕΥΤΕΣ** |  |
|  **ΠΛΗΡΟΦΟΡΙΕΣ: ΕΛΕΝΗ ΑΡΓΥΡΟΥ** **ΤΗΛ: 2613600582** **e-mail: e.argyrou@dypede.gr** |  |  |  |

 **ΑΝΑΚΟΙΝΩΣΗ ΠΡΟΣ ΥΠΟΨΗΦΙΟΥΣ ΕΙΔΙΚΕΥΟΜΕΝΟΥΣ ΝΟΣΗΛΕΥΤΕΣ ΓΙΑ ΕΠΙΚΑΙΡΟΠΟΙΗΣΗ ΕΓΓΡΑΦΗΣ ΕΝΕ ΜΕ ΙΣΧΥ ΕΩΣ 21/2/2022**

 Στα πλαίσια της νέας παράτασης προθεσμίας υποβολής αιτήσεων [: έως   30.6.2021]

για την κάλυψη θέσεων ειδικευόμενων νοσηλευτών στην Επείγουσα και Εντατική Νοσηλευτική και στην Δημόσια Υγεία/Κοινοτική νοσηλευτικήσε δομές αρμοδιότητας της 6ης ΥΠ**Ε,** σύμφωνα με το άρθρο 63 του ν.4764/2020  «*Ρυθμίσεις για την προστασία της δημόσιας υγείας  από τις συνέπειες της πανδημίας του κορωνοϊού COVID-19,   την ενίσχυση των μέσων μαζικής μεταφοράς,  την επιτάχυνση της απονομής  των συντάξεων,  τη ρύθμιση οφειλών προς τους Οργανισμούς Τοπικής Αυτοδιοίκησης  και άλλες  κατεπείγουσες διατάξεις*» (ΦΕΚ Α΄ 256), σας επισημαίνουμε την **υποχρέωση σας για επικαιροποίηση** της ανανέωσης εγγραφής σας στην ΕΝΕ, σε εφαρμογή των διατάξεων του Νόμου 4690/2020 (Α’ 104)

 Για την απόκτηση Νοσηλευτικής Ειδικότητας απαιτούνται:

α) Πτυχίο τριτοβάθμιας νοσηλευτικής εκπαίδευσης (Πανεπιστημίου ή ΤΕΙ) ή ισοτίμου σχολής της ημεδαπής ή της αλλοδαπής επίσημα αναγνωρισμένο από το ΔΟΑΤΑΠ.

β**)** Ταυτότητα μέλους της Ένωσης Νοσηλευτών/τριών Ελλάδος (ΕΝΕ), η οποία να είναι σε ισχύ ή Βεβαίωση Ανανέωσης Εγγραφής στην ΕΝΕ του τρέχοντος έτους ή Βεβαίωση Εγγραφής στην ΕΝΕ, για όσους εγγράφονται για πρώτη φορά, η οποία είναι σε ισχύ **μέχρι το τέλος Φεβρουαρίου του επόμενου έτους** από την έκδοσή της, σύμφωνα με τα οριζόμενα στο άρθρο 4 παρ.5 του Ν. 3252/2004 (ΦΕΚ Α΄).

γ) Άδεια ασκήσεως επαγγέλματος Νοσηλευτή/ριας.

δ) Υπεύθυνη δήλωση ότι δεν έχουν παραιτηθεί από μόνιμη ή ΙΔΟΧ θέση Νοσηλευτή του Εθνικού Συστήματος Υγείας, το τελευταίο έτος.

 Η σειρά προτεραιότητας καταχώρισης στους καταλόγους των μονάδων των υποψηφίων ειδικευόμενων νοσηλευτών, θα καθοριστεί μετά από δημόσια κλήρωση μεταξύ των ενδιαφερομένων, η οποία θα διενεργηθεί από την Υπηρεσία μας εντός τριών (3) ημερών μετά το πέρας της προθεσμίας υποβολής αιτήσεων. Για την ακριβή ημερομηνία και τον τόπο διεξαγωγής της κλήρωσης οι ενδιαφερόμενοι θα ενημερωθούν από την Υπηρεσία μας μέσω ανακοίνωσης στον ιστότοπο της (www.dypede.gr)

**Ο ΔΙΟΙΚΗΤΗΣ**

**ΓΙΑΝΝΗΣ ΚΑΡΒΕΛΗΣ**